31996R0829
L 112/5
JURNALUL OFÍCIAL AL UNIUNII EUROPENE
REGULAMENTUL (CE) NR. 829/96 AL COMISIEI
din 6 mai 1996
de modificare a unei părți din Regulamentul (CEE) nr. 1727/92 de stabilire a normelor de aplicare a măsurilor specifice privind aprovizionarea cu produse cerealiere a insulelor Azore și Madeira și a bilanțului previzional de aprovizionare și, pe de altă parte, a Regulamentului (CE) nr. 2883/94 privind bilanțului previzional de aprovizionare a Insulelor Canare cu anumite produse agricole aflate sub incidența măsurilor speciale prevăzute la articolele 2-5 din Regulamentul (CEE) nr. 1601/92 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1600/92 al Consiliului din 15 iunie 1992 de stabilire a măsurilor specifice privind anumite produse agricole în favoarea insulelor Azore și Madeira (1), modificat ultima dată de Regulamentul (CE) nr. 2537/95 al Comisiei (2), în special articolul 10,
având în vedere Regulamentul (CEE) nr. 1601/92 al Consiliului din 15 iunie 1992 privind măsurile specifice referitoare la anumite produse agricole pentru Insulele Canare (3), modificat ultima dată de Regulamentul (CE) nr. 2537/95, în special articolul 3 alineatul (4),
întrucât bilanțurile previzionale de aprovizionare cu produse cerealiere a insulelor Azore și Madeira, precum și a Insulelor Canare, au fost stabilite de Regulamentul (CEE) nr. 1727/92 al Comisiei (4), modificat ultima dată de Regulamentul 2270/95 (5), și, respectiv, de Regulamentul (CE) nr. 2883/94 (6) al Comisiei, modificat ultima dată de Regulamentul (CE) nr. 2931/95 (7); întrucât, pentru satisfacerea nevoilor acestor regiuni, este necesară modificarea bilanțurilor previzionale;
întrucât măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 1727/92 se înlocuiește cu anexa I la prezentul regulament.
Articolul 2
Anexa VI la Regulamentul (CE) nr. 2883/94 se înlocuiește cu anexa II la prezentul regulament.
Articolul 3
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 mai 1996.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 mai 1996.